# **Απευθείας αναθέσεις**

# **Προμήθειες /Υπηρεσίες** **έως και 30.000,00€ ανά κατηγορία ομοειδών δαπανών σύμφωνα με το ν. 4957/2022 όπως τροποποιήθηκε και ισχύει και το ν. 4412/2016** **όπως τροποποιήθηκε και ισχύει.**

# **Βασικές Αρχές Απευθείας Ανάθεσης Δημοσίων Συμβάσεων (Από 0,01€ προ ΦΠΑ έως 30.000,00€ προ Φ.Π.Α).**

Προσφυγή στη διαδικασία της απευθείας ανάθεσης επιτρέπεται όταν, η εκτιμώμενη αξία της σύμβασης, δηλαδή το σύνολο των ομοειδών υπηρεσιών ή το σύνολο των ομοειδών προμηθειών, χωρίς ΦΠΑ, είναι ίση ή κατώτερη από το ποσό των τριάντα χιλιάδων (30.000,00) ευρώ (άρθρο 118 του ν. 4412/2016 όπως τροποποιήθηκε και ισχύει).  Για ποσά πάνω από 30.000,00€ προ ΦΠΑ απαιτείται διαγωνισμός.

Οι απευθείας αναθέσεις αφορούν σε:

* προμήθειες ειδών (π.χ. αναλώσιμα, γραφική ύλη, εξοπλισμός, όργανα, λογισμικά κ.λπ.)
* παροχή υπηρεσιών (π.χ. δημοσιότητα, λειτουργικά έξοδα, παροχή συμβουλευτικών υπηρεσιών κ.λπ.).

Επιπλέον δύναται να περιλαμβάνονται και υπηρεσίες σχετικές με τη μετακίνηση και διαμονή προσκεκλημένων φυσικών προσώπων στο πλαίσιο δράσεων ενός έργου/προγράμματος, που υλοποιεί ο Ε.Λ.Κ.Ε., οι οποίοι δεν αποτελούν μέλη της ομάδας έργου/προγράμματος καθώς και στις ομαδικές μετακινήσεις (άρθρο 248 ν. 4957/2022).

Ως “ομοειδή είδη/υπηρεσίες”, θεωρούνται αυτά που κατά τις συναλλακτικές αντιλήψεις και ήθη συνιστούν μερικότερες κατηγορίες του ιδίου αγαθού και για τα οποία η ίδια κατηγορία προμηθευτών ενδιαφέρεται να διεξαχθεί ενιαία διαδικασία (βλ. Γνμδ ΝΣΚ 80/2004).

**Λεπτομέρειες αναφέρονται αναλυτικά στο Παράρτημα VI του υπ.’ αριθμ. 3287, τ. Β’/28.06.2022 ΦΕΚ, *«Οδηγός Χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Αιγαίου».***

# **Κατηγορίες Απευθείας Αναθέσεων**

Απευθείας Αναθέσεις για **ομοειδείς προμήθειες ή υπηρεσίες** με εκτιμώμενη αξία έως 30.000,00€, μη συμπεριλαμβανομένου του αναλογούντος ΦΠΑ ανά κατηγορία δαπάνης (συνολικού προϋπολογισμού κατηγορίας δαπάνης με ομοειδή είδη ή υπηρεσίες για τα έργα συγκεκριμένης διάρκειας, π.χ. ΕΣΠΑ, ή ετήσιου προϋπολογισμού ομοειδών κατηγοριών δαπανών για τα έργα χωρίς συγκεκριμένη ημερομηνία λήξης, π.χ. Μεταπτυχιακά, κ.λπ.) υλοποιούνται ως εξής σύμφωνα με τα άρθρα 249, 250 και 251 του ν. 4957/2022, όπως τροποποιήθηκε και ισχύει:

# **Προμήθειες /Υπηρεσίες Ήσσονος Αξίας. από 0,01€ προ ΦΠΑ έως 2.500,00€ ανά κατηγορία ομοειδών δαπανών χωρίς απόφαση ανάθεσης**

Για τις ομοειδείς προμήθειες/υπηρεσίες εκτιμώμενης αξίας μικρότερης ή ίσης των 2.500,00€ μη συμπεριλαμβανομένου του αναλογούντος ΦΠΑ, ανά κατηγορία δαπάνης όπως αναλυτικά περιγράφονται στον Οδηγό Χρηματοδότησης και Διαχείρισης του Ε.Λ.Κ.Ε. Πανεπιστημίου Αιγαίου, είναι δυνατό να μην ακολουθείται διαδικασία ανάθεσης σύμβασης (σύμφωνα με τα αναγραφόμενα στην επόμενη κατηγορία 2) και οι πληρωμές να εκτελούνται ως εξόφληση έναντι νόμιμου φορολογικού παραστατικού, χωρίς να απαιτείται έκδοση απόφασης ανάθεσης, σύμφωνα με το άρθρο 117α του ν. 4412/2016, όπως τροποποιήθηκε και ισχύει.

* Για την παραπάνω διαδικασία, προϋπόθεση αποτελεί η συνολική δαπάνη των ομοειδών προμήθειων/υπηρεσιών να μην υπερβαίνει τα 2.500,00€ προ ΦΠΑ στον ετήσιο προϋπολογισμό, την στιγμή έκδοσης του φορολογικού παραστατικού κατά την ημερομηνία πραγματοποίησης της δαπάνης, για έργα χωρίς ειδική απαίτηση από το χρηματοδοτικό τους πλαίσιο και σε επίπεδο συνολικού προϋπολογισμού για έργα όπου υπάρχει ειδική απαίτηση από το χρηματοδοτικό τους πλαίσιο,
* Δεν απαιτείται έρευνα αγοράς, εφόσον δεν υπάρχει άλλη απαίτηση από το χρηματοδοτικό πλαίσιο.
* Απαιτείται αμελλητί αποστολή αιτήματος πληρωμής ήσσονος δαπανών στην ΜΟΔΥ για την ορθή παρακολούθηση των ορίων, συνοδευόμενο από τα έντυπα Ο5, Ο10 ή Ο11 ή ΥΔ7 εφόσον απαιτείται.

#  **Προμήθειες /Υπηρεσίες άνω των δύο χιλιάδων πεντακοσίων (2.500,00) ευρώ, πλέον Φ.Π.Α. και έως αξίας των δέκα χιλιάδων (10.000,00) ευρώ πλέον Φ.Π.Α. ανά κατηγορία ομοειδών δαπανών**

* **O/η ΕΥ υποβάλει αίτημα απευθείας ανάθεσης ανά προμηθευτή μέσω webresCom.**
	1. Αίτημα Απευθείας Ανάθεσης χωρίς σύμβαση (Έντυπο Δ27).
	2. Μία (1) προσφορά που έχει παραληφθεί πρωτότυπη (με σφραγίδα και υπογραφή) ή με email ή από το ηλεκτρονικό κατάστημα, του οικονομικού φορέα, από την οποία προκύπτουν κατ’ ελάχιστον η τιμή και τα απαιτούμενα τεχνικά χαρακτηριστικά του προϊόντος καθώς και ο χρόνος εκτύπωσης.
	3. Δικαιολογητικά.
		+ 1. Βεβαίωση ή ανάλογο έγγραφο από τους φορείς κοινωνικής ασφάλισης (κύριας και επικουρικής) στους οποίους καταβάλει εισφορές ότι δεν έχει οφειλές (ασφαλιστική ενημερότητα) εν ισχύ.
			2. Φορολογική ενημερότητα εν ισχύ.
			3. Απόσπασμα/τα ποινικού μητρώου που έχει/έχουν εκδοθεί έως τρεις (3) μήνες πριν από την υποβολή του/ς, ή υποβολή υπεύθυνης δήλωσης με ψηφιακή υπογραφή ή μέσω gov.gr (ΥΔ1) εκ μέρους του οικονομικού φορέα σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νόμιμου εκπροσώπου, όπως αυτός ορίζεται στην περίπτωση 79Α του ν. 4412/2016, ότι δεν υφίστανται οι λόγοι αποκλεισμού της παρ. 1 του άρθρου 73 του ν. 4412/2016 (άρθρο 80 παρ. 9 ν. 4412/2016).
			4. Πιστοποιητικό ισχύουσας εκπροσώπησης σε ισχύ (σε περίπτωση ατομικής επιχείρησης, τα στοιχεία επιχείρησης από την ΑΑΔΕ) που να έχει εκδοθεί έως τριάντα (30) εργάσιμες ημέρες πριν την υποβολή του εκτός αν στις ειδικές διατάξεις αυτών προβλέπεται συγκεκριμένος χρόνος ισχύος και είναι σε ισχύ κατά την υποβολή του
			5. ΥΔ10 για τη δήλωση της ορθής εκτέλεσης της ανάθεσης
			6. Κάθε άλλο δικαιολογητικό που απαιτείται (πχ πιστοποιητικά ISO).
			7. Απόφαση Συντονιστικής Επιτροπής, Κοσμητείας ή άλλου οργάνου όπου απαιτείται.
	4. Τα μηνύματα ηλεκτρονικού ταχυδρομείου που αποδεικνύουν την παραλαβή της προσφοράς/δικαιολογητικών, ή την εκτύπωση σε μορφή pdf με υποσέλιδο την ημερομηνία εκτύπωσης, του ηλεκτρονικού καταστήματος, ή την πρωτότυπη προσφορά η οποία θα πρέπει να αποσταλεί ταχυδρομικώς στο Γραφείο Προμηθειών & Προκηρύξεων.

Συνιστάται η χρήση του εντύπου Δ26.2-1 για την πρόσκληση υποβολής προσφοράς .

* Ειδικά για τους οικονομικούς φορείς που εδρεύουν στην αλλοδαπή εξαιρούνται από την υποχρέωση προσκόμισης φορολογικής ενημερότητας, ασφαλιστικής ενημερότητας και αποσπάσματος ποινικού μητρώου.

Οι προσφορές και οι αιτήσεις συμμετοχής, καθώς και τα στοιχεία που περιλαμβάνονται σε αυτές, συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α’ 188). Τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο. Ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια, που είναι δυνατόν να διαβαστούν σε κάθε γλώσσα και δεν είναι απαραίτητη η μετάφρασή τους, μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

* Στην περίπτωση που το αίτημα απευθείας ανάθεσης (Έντυπο Δ27), βαρύνει είτε τμηματικά είτε εξ ολοκλήρου έτη πέραν του τρέχοντος (πολυετείς υποχρεώσεις) απαιτείται επιπλέον η προηγούμενη έγκριση της Επιτροπής Ερευνών του ΕΛΚΕ, κατά παρέκκλιση της παρ.1 του άρθρου 67 του ν. 4270/2014, όπως ισχύει (άρθρο 240 παρ. 4 ν. 4957/2022). Το αίτημα συνοδεύεται από αίτημα πολυετούς δέσμευσης (Έντυπο Δ27π).
* Η Έκδοση της Απόφασης Ανάθεσης υπογράφεται από την/τον Πρόεδρο του ΕΛΚΕ.
* Η Απόφαση Ανάθεσης αναρτάται στο πρόγραμμα ΔΙΑΥΓΕΙΑ από τη ΜΟΔΥ.

Οι αποφάσεις απευθείας ανάθεσης κοινοποιούνται προς τον/την Επιστημονικά Υπεύθυνο/η αυτόματα από το webresCom καθώς και στον οικονομικό φορέα. Η ημερομηνία κοινοποίησης της απόφασης ανάθεσης νοείται ως χρόνος έναρξης και επέχει θέση σύμβασης.

Σε περίπτωση που ανατίθεται σε οικονομικό φορέα σύμβαση που το αντικείμενο της γεννά διαρκή υποχρέωση αυτού, απαιτείται σύναψη συμφωνητικού (άρθρο 130 ν. 4270/2014, απόφαση 86/2014 ΕΑΑΔΗΣΥ, άρθρο 37 ν. 4589/2019).

Σε περίπτωση παράτασης/ μετάθεσης χρόνου υλοποίησης της προμήθειας/υπηρεσίας, απαιτείται η αποστολή από τον Επιστημονικά Υπεύθυνο του Έντυπου Δ29, συνοδευόμενο από τεκμηριωμένο αίτημα του αναδόχου/ προμηθευτή στο email elkeanatheseis@aegean.gr προκειμένου να εγκριθεί από την Επιτροπή Ερευνών του ΕΛΚΕ.

Το Γραφείο Προμηθειών και Προκηρύξεων αποστέλλει στον οικονομικό φορέα τη σχετική τροποποιητική πράξη η οποία έχει αναρτηθεί στο πρόγραμμα «ΔΙΑΥΓΕΙΑ».

#  **Προμήθειες /Υπηρεσίες άνω των δέκα χιλιάδων (10.000,00) ευρώ πλέον Φ.Π.Α και έως αξίας των τριάντα χιλιάδων (30.000,00) ευρώ πλέον Φ.Π.Α.**

* **O/η ΕΥ υποβάλει αίτημα απευθείας ανάθεσης ανά προμηθευτή μέσω webresCom.**

Το αίτημα συνοδεύεται από τα παρακάτω δικαιολογητικά:

* 1. Αίτημα Απευθείας Ανάθεσης με σύμβαση (Έντυπο Δ27).
	2. Δύο (2) τουλάχιστον προσφορές που έχουν παραληφθεί πρωτότυπες (με σφραγίδα και υπογραφή) ή με email (αποστέλλοντας το Έντυπο Δ26.2) ή από το ηλεκτρονικό κατάστημα του οικονομικού φορέα, από τις οποίες προκύπτουν κατ’ ελάχιστον η τιμή και τα απαιτούμενα τεχνικά χαρακτηριστικά του προς προμήθεια προϊόντος. Στις περιπτώσεις που δεν υφίσταται δεύτερη προσφορά και δεν αιτιολογείται σύμφωνα με τις περιπτώσεις του άρθρου 32 του 4412/2016, θα πρέπει να πραγματοποιηθεί ανακοίνωση στην ιστοσελίδα του ΕΛΚΕ, η οποία να παραμείνει αναρτημένη για τουλάχιστον πέντε (5) ημέρες, αρχής γενομένης από την επομένη της ανάρτησης.
	3. Δικαιολογητικά που θα ζητηθούν από τον υποψήφιο ανάδοχο στον οποίο θα ανατεθεί η σύμβαση οικονομικού φορέα (σύμφωνα με το Δ26.3):
		+ 1. Βεβαίωση ή ανάλογο έγγραφο από τους φορείς κοινωνικής ασφάλισης (κύριας και επικουρικής) στους οποίους καταβάλει εισφορές ότι δεν έχει οφειλές (ασφαλιστική ενημερότητα) εν ισχύ.
			2. Φορολογική ενημερότητα εν ισχύ.
			3. Απόσπασμα/τα ποινικού μητρώου που έχει/έχουν εκδοθεί έως τρεις (3) μήνες πριν από την υποβολή του/ς, ή υποβολή υπεύθυνης δήλωσης με ψηφιακή υπογραφή ή μέσω gov.gr (ΥΔ1) εκ μέρους του οικονομικού φορέα σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νόμιμου εκπροσώπου, όπως αυτός ορίζεται στην περίπτωση 79Α του ν. 4412/2016, ότι δεν υφίστανται οι λόγοι αποκλεισμού της παρ. 1 του άρθρου 73 του Ν. 4412/2016 (άρθρο 80 παρ. 9 ν. 4412/2016).
			4. Πιστοποιητικό ισχύουσας εκπροσώπησης σε ισχύ (σε περίπτωση ατομικής επιχείρησης, τα στοιχεία επιχείρησης από την ΑΑΔΕ) που να έχει εκδοθεί έως τριάντα (30) εργάσιμες ημέρες πριν την υποβολή του εκτός αν στις ειδικές διατάξεις αυτών προβλέπεται συγκεκριμένος χρόνος ισχύος και είναι σε ισχύ κατά την υποβολή του.
			5. ΥΔ10 για τη δήλωση της ορθής εκτέλεσης της ανάθεσης
			6. Κάθε άλλο δικαιολογητικό που απαιτείται από τη φύση της ανάθεσης (πχ πιστοποιητικά ISO, βεβαιώσεις καλής εκτέλεσης για την απόδειξη σχετικής εμπειρίας κατά την τελευταία τριετία) όπως επίσης και απόφαση Συντονιστικής Επιτροπής, Κοσμητείας ή άλλου οργάνου όπου απαιτείται.
	4. Τα μηνύματα ηλεκτρονικού ταχυδρομείου που αποδεικνύουν την αποστολή της πρόσκλησης υποβολής προσφορών/ δικαιολογητικών, την παραλαβή προσφορών και δικαιολογητικών καθώς και το εμπρόθεσμο αυτών.
* Ειδικά για τους οικονομικούς φορείς που εδρεύουν στην αλλοδαπή εξαιρούνται από την υποχρέωση προσκόμισης φορολογικής ενημερότητας, ασφαλιστικής ενημερότητας και αποσπάσματος ποινικού µμητρώου.

Οι προσφορές και οι αιτήσεις συμμετοχής, καθώς και τα στοιχεία που περιλαμβάνονται σε αυτές, συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α’ 188). Τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο. Ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια, που είναι δυνατόν να διαβαστούν σε κάθε γλώσσα και δεν είναι απαραίτητη η μετάφρασή τους, μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α’ 188). Τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμον αρμόδιο της χώρας στην οποία έχει συνταχθεί το έγγραφο.

Επισημαίνεται ότι όσον αφορά την υποβολή δικαιολογητικών, έχουν εφαρμογή οι διατάξεις του ν. 2690/1999 (Α’ 45), τα άρθρα 13 και 15 του ν. 4727/2020 (Α’ 184) και η υπ’ αριθμ. Απόφαση 32256 ΕΞ 2021/8.10.2021 (Β’ 4651). Ειδικά τα αποδεικτικά τα οποία αποτελούν ιδιωτικά έγγραφα, μπορεί να γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση στην οποία βεβαιώνεται η ακρίβειά τους.

* Στη συνέχεια, αφού υποβληθεί το αίτημα, ακολουθεί η Έκδοση της Απόφασης Ανάθεσης, η οποία υπογράφεται από την/τον Πρόεδρο του ΕΛΚΕ.
* Η Απόφαση Ανάθεσης αναρτάται στο πρόγραμμα ΚΗΜΔΗΣ (μη αυτόματα) και στο πρόγραμμα «ΔΙΑΥΓΕΙΑ» από την ΜΟΔΥ.
* Στην περίπτωση που το αίτημα της απευθείας ανάθεσης (Έντυπο Δ27), βαρύνει είτε τμηματικά είτε εξ ολοκλήρου έτη πέραν του τρέχοντος (πολυετείς υποχρεώσεις), απαιτείται επιπλέον η προηγούμενη έγκριση της Επιτροπής Ερευνών του ΕΛΚΕ, κατά παρέκκλιση της παρ.1 του άρθρου 67 του ν. 4270/2014, όπως ισχύει (άρθρο 240 παρ. 4 ν. 4957/2022). Το αίτημα της απευθείας ανάθεσης συνοδεύεται από αίτημα πολυετούς δέσμευσης (Έντυπο Δ27π).

Στη συνέχεια, οι αποφάσεις απευθείας ανάθεσης κοινοποιούνται προς τον/την Επιστημονικά Υπεύθυνο/η και τον οικονομικό φορέα µε ηλεκτρονικό τρόπο από τον ΕΛΚΕ. Με την κοινοποίηση της απόφασης ανάθεσης, η σύμβαση θεωρείται ότι έχει συναφθεί και η υπογραφή του σχετικού συμφωνητικού έχει αποκλειστικά αποδεικτικό χαρακτήρα.

Σε περίπτωση που ανατίθεται σε οικονομικό φορέα σύμβαση με αξία μεγαλύτερη των 10.000,00€ πλέον ΦΠΑ απαιτείται σύναψη συμφωνητικού (άρθρο 130 ν. 4270/2014, απόφαση 86/2014 ΕΑΑΔΗΣΥ, άρθρο 37 ν. 4589/2019).

Το συμφωνητικό αναρτάται στο ΚΗΜΔΗΣ.

Σε περίπτωση παράτασης/ μετάθεσης χρόνου υλοποίησης της προμήθειας/υπηρεσίας, απαιτείται η αποστολή από τον Επιστημονικά Υπεύθυνο του Έντυπου Δ29 συνοδευόμενο από τεκμηριωμένο αίτημα του αναδόχου/ προμηθευτή στο email elkeanatheseis@aegean.gr προκειμένου να εγκριθεί από την Επιτροπή Ερευνών του ΕΛΚΕ.

Το Γραφείο Προμηθειών και Προκηρύξεων αποστέλλει στον οικονομικό φορέα τη σχετική τροποποιητική πράξη για υπογραφή και την αναρτά στο ΚΗΜΔΗΣ.

# **Μετακινήσεις (άρθρο 248 ν. 4957/2022, όπως όπως τροποποιήθηκε και ισχύει):**

Για τη μετακίνηση και διαμονή φυσικών προσώπων που προσκαλούνται στο πλαίσιο έργου / προγράμματος που υλοποιεί ο Ε.Λ.Κ.Ε., οι οποίοι δεν αποτελούν µέλη της ομάδας έργου / προγράμματος, καθώς και στις ομαδικές μετακινήσεις, δύναται να εφαρμόζεται η ανωτέρω διαδικασία περί δημοσίων συβάσεων.

# **Μισθώσεις (παρ. 6, άρθρο 250, ν. 4957/2022, όπως τροποποιήθηκε και ισχύει):**

Οι μισθώσεις ακινήτων ή μεταφορικών μέσων και εργαστηριακού ή συμβατικού εξοπλισμού που είναι αναγκαίες για την εκτέλεση έργων / προγραμμάτων του Ε.Λ.Κ.Ε., πραγματοποιούνται µε τον ακόλουθο τρόπο:

α) Μισθώσεις που για καθεμία το συνολικό ετήσιο μίσθωμα δεν υπερβαίνει το ποσό των τριάντα χιλιάδων (30.000,00) ευρώ γίνονται απευθείας χωρίς διαγωνισμό ή λήψη προσφορών, ύστερα από εκτίμηση των τιμών που προσφέρει η αγορά. Υποβάλλοντας αίτημα απευθείας ανάθεσης με το έντυπο Δ30 και τα δικαιολογητικά που αναφέρονται σε αυτό

β) Μισθώσεις που για καθεμία το συνολικό ετήσιο μίσθωμα υπερβαίνει το ποσό των τριάντα χιλιάδων (30.000,00) ευρώ γίνονται µε τις διαδικασίες που προβλέπονται στο π.δ. 715/1979 (Α΄ 212).

# **Η παρακολούθηση της δηµόσιας σύµβασης και η παραλαβή των ειδών ή υπηρεσιών γίνεται µε βεβαίωση του/της Επιστηµονικά Υπευθύνου/ης (παρ. 4, άρθρο 250, ν. 4957/2022, όπως τροποποιήθηκε και ισχύει).**

Συνιστάται εντός δέκα (10) ημερών από την παραλαβή των αγαθών ή των υπηρεσιών, ο ΕΥ να υποβάλλει στη ΜΟΔΥ του ΕΛΚΕ εντολή δαπάνης (Έντυπα Ο5 και Ο10 ή Ο11, τιμολόγιο και παραδοτέο συνοδευόμενο από το email παραλαβής για υπηρεσία και ΥΔ7 εφόσον απαιτείται). Στην περίπτωση εξοπλισμού, όταν δεν γίνεται αναφορά του σειριακού αριθμού στο τιμολόγιο, τότε απαιτείται η προσκόμιση σχετικής βεβαίωσης από τον προμηθευτή σύμφωνα με το υπόδειγμα Δ37.

Η βεβαίωση παραλαβής απαιτείται να εγκριθεί από την Επιτροπή Ερευνών Ε.Λ.Κ.Ε. μόνο στην περίπτωση, που υπάρχει παραλαβή με αποκλίσεις ή απόρριψη της παραληφθείσας προμήθειας / υπηρεσίας σύμφωνα με τα άρθρα 208 παρ. 4 και 219 παρ.3, 4 του ν. 4412/2016.

# **Ανάκληση**

Σε περίπτωση ανάκλησης της απόφασης ανάθεσης, θα πρέπει να υποβληθεί αίτημα απευθείας ανάθεσης /τύπος ανάκληση μέσω webresCom συνοδευόμενο από το έντυπο Δ36. Για μερική ανάκληση ποσού, που οφείλεται σε στρογγυλοποιήσεις, δεν απαιτείται η υποβολή του εντύπου.